విఠపు బాలసుబ్రహ్మణ్యం

విఠపు బాలసుబ్రహ్మణ్యం ఆంధ్రప్రదేశ్ రాష్ట్రానికి చెందిన రాజకీయ నాయకుడు, విద్యావేత్త, శాసనమండలి సభ్యుడు. ఆయన ఆంధ్రప్రదేశ్ శాసనమండలి ప్రొటెం స్పీకర్‌గా పనిచేశాడు. ఐక్య ఉపాధ్యాయ ఫెడరేషన్, జనవిజ్ఞాన వేదికల్లో రాష్ట్ర, జాతీయ స్థాయిల్లో బాధ్యతలు నిర్వహించాడు. ప్రభుత్వ విద్య, సమాజంలో శాస్త్రీయతను పెంపొందించడానికి కృషి చేసాడు. ఈయన 16 సంవత్సరాల పాటు ఎమ్మెల్సీగా చేసిన ప్రసంగాలను సంకలనంగా మండలిలో మాస్టారు పుస్తకాన్ని ప్రచురించారు.

జననం, విద్యాభాస్యం
విఠపు బాలసుబ్రహ్మణ్యం 1950, జూన్ 30న ఆంధ్రప్రదేశ్ రాష్ట్రం, నెల్లూరు జిల్లా, చేజెర్ల మండలం, మాముడూరు గ్రామం లో సుబ్బ రామయ్య, లక్ష్మమ్మ దంపతులకు జన్మించాడు. ఆయన తిరుపతిలోని శ్రీ వేంకటేశ్వర విశ్వవిద్యాలయం నుండి 1979లో ఎం.ఏ (తెలుగు) పూర్తి చేశాడు.

రాజకీయ జీవితం
విఠపు బాలసుబ్రహ్మణ్యం 2007లో ఆంధ్రప్రదేశ్ శాసనమండలికి జరిగిన ఎన్నికల్లో చిత్తూరు, నెల్లూరు, ప్రకాశం నియోజకవర్గ ఉపాధ్యాయుల స్థానం నుండి ప్రోగ్రెసివ్‌ డెమొక్రటిక్‌ ఫ్రంట్‌ (పీడీఎఫ్‌) అభ్యర్థిగా పోటీ చేసి తొలిసారి ఎమ్మెల్సీగా గెలిచాడు. 2011లో జరిగిన ఎన్నికల్లో రెండోసారి ఎమ్మెల్సీగా గెలిచాడు. ఆయన 2017లో జరిగిన ఎన్నికల్లో చిత్తూరు, నెల్లూరు, ప్రకాశం నియోజకవర్గ ఉపాధ్యాయుల స్థానం నుండి ప్రోగ్రెసివ్‌ డెమొక్రటిక్‌ ఫ్రంట్‌ (పీడీఎఫ్‌) అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి వాసుదేవనాయుడిపై 3553 ఓట్ల మెజారిటీతో గెలిచాడు. ఆంధ్రప్రదేశ్ శాసనమండలి ఛైర్మన్ ఎంఎ షరీఫ్‌ పదవి కాలం మే 24న, డిప్యూటీ ఛైర్మన్ రెడ్డి సుబ్రహ్మణ్యం పదవి కాలం జూన్‌ 18న ముగియడంతో ఆయనను 2021 జూన్ 18న ప్రొటెం స్పీకర్‌గా రాష్ట్ర గవర్నర్‌ విశ్వభూషణ్ హరిచందన్ నియమించాడు. ఆయన ఈ పదవిలో 2021 జూన్ 18 నుండి 2021 నవంబరు 19 వరకు పనిచేశాడు.

 రచనలు 

 విద్య 

 బాల సాహిత్యం 

మూలాలు

వర్గం:నెల్లూరు జిల్లా వ్యక్తులు
వర్గం:నెల్లూరు జిల్లా రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
వర్గం:1950 జననాలు